
DECLARACIÓ DEL COMITE EJECUTIU 


LLIBERTAT 
PER A 


La decisió del TOP —de processar i retenir a la 
presó Santiago Carrillo i altres dirigents del PCE, 
detinguts el passat dia 22, ha causat pre:jjona emo- 
ció dins i fora d'Espanya. 

Aquesta mesura introdueix un viratge substancial 
en la situació política del país i amenaça amb frus- 
trar les esperances democràtiques dels pobles d'Es- 
panya. 

L'empresonament de Santiago Carrillo i els seus 
companys suposa la negació dels objectius que el 
president Suàrez diu que persegueix i implica una 
utilització fraudulenta, per part del govern, dels 
resultats del recent referèndum. 

Es evident que la inmensa majoria dels espan ,'ols 
que han votat "sí" o que s'han abstingut al referèn- 
dum, estan perquè s'acabi la repressió política, per 
la liquidació del TOP, per l'amnistia total, per la lli- 
bertat per a tots els partits polítics, que és una con- 
dició fonamental de la democràcia. 

El processament i la permanència a la presó de San- 
tiago Carrillo signifiquen que el govern persisteix 
en la seva actitud discriminatòria envers els comu- 
nistes i altres tendències polítiques, en la seva deci- 
sió d'imposar únirament canvis de facana que man- 
tinguin el monopoli del poder per les mateixes for- 





ces que el retenen des de fa 40 anys. 

Aquesta decisió bloqueja l'anunciada negociació 
entre el go-'ern i l'oposició i pot liquidar el clima de 
diàleg establert darrerament. Es imposible seure a 
negociar un pla que comprèn, com a punts essen- 
cials, el reconeixement de la igualitat i la llibertat 
per a tots els patits i l'acabament de la repressió, 
quan són a la presó els representants del PCE a la 
comissió encarregada de negociar amb el govern. 

La detenció i processament de Santiago Carrillo i 
els seus companys adquireix major gravetat encara 
si hom té en compte que no respon a una acció for- 
tuita de l'aparell repressiu, sinó a disposicions acor- 
dades i fetes públiques pel govern després de la 
conferència de premsa que va donar a Madrid el Se- 
cretari General del PCE. l, sobretot, si hom consi- 
dera que aquest mateix aparell repressiu governa- 
mental es mostra incapaç de descobrir els segresta- 
dors dels senyor Oriol Urquijo i d'acabar amb les 
accions dels "Guerrilleros de Cristo Rey" i altres 
grups terroristes reaccionaris. 

La llibertat de Santiago Carrillo i els seus com- 
panys, la legalització dels partits i sindicats sense 
discriminació de cap mena, constitueixen una pre- 
missa i una exigència del procés de democratització 

del país, que ha de culminar en eleccions lliures a 
unes Corts Constituents que siguin l'expressió 
autèntica de la sobirania popular. 

La discriminació que el govern intenta establir con- 
tra els comunistes és la negació mateixa de la de- 
mocràcia. Apunta, en una mesura igual, contra les 
forces democràtiques, especialment contra els qui 
reivindiquen les llibertats nacionals de Catalunya. 
Eustadi i Galícia, i tendeix a mantenir la classe 
obrera sotmesa a l'explotació i al domini del gran 
capital, consubstancials al règim franquista. 
Aconseguir la llibertat de Santiago Carrillo i els 
seus companys constitueix, per tant, un objectiu 
prioritari per als treballadors i demòcrates de Cata- 
lunya, per tots els qui han fet seva la consigna de 
"Llibertat, Amnistia i Estatut d'Autonomia'' llan- 
çada per l'Assemblea de Catalunya, que personifica 
les aspiracions inmediates del nostre poble. 

El Comitè Executiu del PSUC expressa el seu 
agraiment a tots els qui han manifestat la seva pro- 
testa contra la detenció del Secretari General i al- 
tres dirigents del PCE i els crida a intensificar i es- 
tendre la mobilització que ha d'imposar que els po- 
sin en llibertat. Saludem especialment la iniciativa 
sorgida a Barcelona de crear a tot arreu "'Co- 
missions Ciutadanes unitàries pro-llibertat de San- 
tiago Carrillo" que promoguin assemblees, peti- 
cions a les autoritats, mítings, manifestacions i al- 
tres formes d'acció pacífica fins aconseguir la lli- 
bertat de Santiago Carrillo i els seus companys i 
l'amnistia total indispensable perquè no es malmeti 
el procés que ha de menar a la democràcia. 

Aquesta lluita, que guanya proporcions de masses a 
tot Espanya, compta amb el soport actiu de l'opi- 
nió pública internacional, que considera el dret de 
Santiago Carrillo a viure al seu país i la legalització 
del PCE com proves decisives de la sinceritat dels 
propòsits democràtics que el govern diu que perse- 
gueix. 

El Comité Executiu del PSUC crida els comunistes 
catalans a desplegar la màxima iniciativa en la gran 
batalla per la llibertat de Santiago Carrillo i els seus 
companys, que ha de menar a la legalització del 
PCE i del PSUC, a l'amnistia total i a l'establiment 
de les llibertats indiscriminades que han de precedir 
la consulta electoral i que comprenen la recupera- 
ció de l'Estatut del 32 i de les institucions catala- 
nes. 


Barcelona, 27 de desembre de 1976 
El Comitè Executiu del Partit Socialista Unificat 
de Catalunya 





UNA VIDA AL SER- 


VEI DE LA DEMO: 
CRÀCIA I EL SO: 
CIALISME 


"He nascut a Astúries. El meu record més llunyà em mostra el meu pa- 
re, quan jo tenia dos anys i mig, rere els barrots, després de la vaga revo- 
lucionaria de 1917. Es com si el veiés amb la seva gorra... Després l'he 
vist moltes vegades sortir de casa entre guàrdies, quan hi havia vagues O 
manifestacions, i anar a la presó." 


Santiago Carrillo Solares neix a Gijón, fill d'un obrer fonedor, sindica- 
lista de la UGT, que arribarà a dirigent del PSOE i a redactor en cap de 
"El Socialista", la qual cosa farà anar la família a Madrid. Santiago 
Carrillo treballa en una impremta des dels tretze anys i passa a "El 
Socialista" com a ajudant de redacció. Ingressa a les Joventuts So- 
cialistes i és elegit al seu Comitè de Madrid. É 

"En aquella època érem molt esquerrosos". "Erem com una ala es- 
querra del Partit Socialista". Als divuit anys, Santiago Carrillo ha estat 
dos cops a la presó i és secretari general de les Joventuts Socialistes. 
Participa al comitè d'enllaç presidit per Largo Caballero en les jornades 
de 1934 i això el mena altre cop a la presó. El 1936 juga un paper de 
primer ordre en la unificació de les joventuts socialistes i comunistes. És 
Secretari General de les JSU, combatent en la guerra civil, comissari de 
batalló i, després, membre de la Junta de Defensa de Madrid, època del 
seu ingrés al PCE. Exiliat des del 1939, viu clandestinament a França, 
Cuba, Nova Yorht, Mèxic, Nord d'Àfrica,Portugal. Dedicat a les tasques 
de reconstrucció i de direcció del PCE, en la direcció de la qual juga un 
paper més gran des del 1956 quan, després d'un llarg debat, "Dolores 
Ibàrruri va fer bascular la majoria cap al costat dels joves, con se'ns ano- 
menava malgrat tenir ja vint anys de partit". En aquest període neix la 
definició de la política de reconciliació nacional. Des de la Secretaria 
General, Santiago Carrillo contribuirà a menar el PCE pel cami d'un 
partit de masses i en la recerca d'una via pròpia, específica, per a Es- 
panya, que es concretarà en la fórmuia "Socialisme en la llibertat" i en 
la declaració signada a Livorno, amb el Partit Comunista Italià, el 1975. 


El treball de direcció política de Santiago Carrillo es combina amb el 
seu treball com a publicista i escriptor: "Después de Franco, équé2", 
"Nuevos enfoques a problemas de hoy", "Mafiana, Espafia". Santiago 
Carrillo fixa la fórmula del Pacte per la Llibertat i impulsa la política 
unitària del Partit Comunista. El juliol de 1974 anuncia a París la for- 
mació de la Junta Democràtica d'Espanya, primera gran plataforma uni- 
tària a nivell de l'Estat. 


Des del febrer del 1976 viu a Madrid, clandestinament. 











L'OPCIÓ PER LA DEMOCRACIA 

L'opció per la democracia e" total, per avui i per demà, en el socialisme. Som el par- 
tit del socialisme i la democràcia. Aquí teniu, com a prova, el nostre programa apro- 
vat per unanimitat: aquí teniu, i això encara té més valor, la nostra història. Si en 
aquest país hi ha un partit que no ha parat ni un minut de lluitar contra la dictadu- 
ra, que ha ofrenat més víctimes a aquesta lluita, ha estat el nostre. 


UN PARTIT DE MASSES 
El Partit Comunista és avui una força indubtable en la vida social i política. l en la 
cultura del país. Í ens proposem fermament de vitalitzar la nostra presència a través 
d'una acció inspirada en la necessitat de canvi. 
Però per aconseguir-ho cal agrupar als nostres rengles, ja des d'ara, tots els treballa- 
dors que ens veuen com els seus defensors, els intel.lectuals i universitaris que 
aspiren a una cultura alliberada de prohibicions, tots els homes i dones que aspiren 
al socialisme en la democràcia 
Però això ens hem proposat de trasformar-nos en un partit amb més de tres-cents 
mils membres en el propers mesos. Aquesta és la nostra resposta, i serà la resposta 
dels treballadors, a l'intent d'excloure i marginar el Partit Comunista. 

De "Por un partido de masas'"", Mundo Obrero del 17-3-76 


SOCIALISME EN LLIBERTAT 
Nosaltres, els comunistes espanyols i japonesos, com els italians, francesos, britànics 
I altres, lluitem per una societat socialiste pluripartidista, democràtica, amb ple res- 
pecte dels drets humans i de totes les llibertats, compresa la religiosa. 
Per una societat socialista en què la paraula decisiva correspongui al poble, a través 
del sufragi universal, i on el govern dimiteixi i sigui substituit per un altre si els elec- 
tors li retiren la seva confiança. 
Per un Estat democràtic i socialista laic, sense filosofia oficial, on la lluita d'idees, 
la cultura, la ciència siguin lliures i no trobin traves en la seva tasca creadora. 
Una societat socialista on els poders estiguin dividits, on no sigui un grup reduit 
d'homes el que s'encarregui de decidir, de fer la felicitat del poble: la felicitat del 
poble ha de ser obra dels treballadors, del poble mateix i del conjunt de partits i 
organitzacions que gaudeixin de la seva confiança en un moment o altre. 
Discurs davant dels companys japonesos durant 
una visita al Japó per invitació del PC japonès, 
març de 1976. Publicat a Nuestra Bandera 
no 84, març-abril 1976 


COM SUPERAR LA CRISI ECONÒMICA2 
Cap espanyol assenyant hauria d'oblidar que, sota aquests jocs pseudodemocràtics 
del poder (es refereix al referèndum passat), en què es nega el pa i la sal als veri- 
tables demòcrates, hi ha subjacent una situació econòmica susceptible de degenerar 
en catàstrofe. Í aquesta situació no la poden resoldre els franquistes "en família". 
Sense la participació dels partits obrers i democràtics i dels sindicats —els de veritat, 
no aquests tinglados verticals— no serà possible ni esbossar un projecte de solució de 
la crisi econòmica. 
"La abstenciòn, única salida que el gobierno nos deja 
a la ciudadania'", Mundo Obrero, 4-12-76 


RECONCILIACIÓ 

Nosaltres comunistes insistim en una cosa que ja hem dit: no neguem a ningú, sigui 
el que sigui el seu passat, estigui a l'esquerra o a la dreta, el dret de participar en ta 

victòria democràtica i en l'administració del futur règim democràtic. 
VEl camino que propone la Junta es el único que 
puede conducir a un cambio sin violencias san- 
grientas". Nuestra Bandera, nO 79.80, marzo- 
junio 1975 


DISCUSSIÓ LLIURE 
insistiia, com a conclusió, en la necessitat de fomentar una circulació d'idees més 
gran, una discussió més amplia, un esperit més audaç i ofensiu de part de les forces 
teòriques comunistes, la qual cosa comporta el diàleg, la polèmica, el constrast 
amb altres posicions, i la superació de tabús paralitzants. 

La lucha por el socialismo hoy, junio 1968 


